વેનેઝુએલાનાં બ્લોકચેન ડિપાર્ટમેન્ટની એક ટીમ ગયા મહિને ભારતની મુલાકાતે આવી હતી. દિલ્હીની બિટકોઇન ટ્રેડિંગ કંપની કોઈનસિક્યોર સાથે આ ટીમે એક સોદો પણ કર્યો હતો. વેનેઝુએલાનાં એક સિનિયર અધિકારીએ જણાવ્યું હતું કે, કોઈનસિક્યોર મારફત ભારતમાં પેટ્રોમાં રોકાણ કરવા ખાનગીક્ષેત્ર દિલચશ્પી દર્શાવી ચૂક્યા છે. ભારતીય ખાનગી ક્ષેત્ર તરફથી અમને સારો પ્રતિસાદ મળ્યો હતો એમ આ અધિકારીએ જણાવ્યું હતું. વેનેઝુએલાએ પેટ્રો દ્વારા ક્રૂડ તેલની ખરીદી કરવામાં આવે તો ભારતને ૩૦ ટકા ડિસ્કાઉન્ટની ઓફર પણ કરવામાં આવી છે. પેટ્રો દ્વારા અત્યાર સુધીમાં ૩.૮ અબજ ડોલરની રકમ મેળવાઈ ચૂકી છે. ૧૨૭ દેશોએ પેટ્રોમાં રસ દર્શાવ્યો છે. વેનેઝુએલામાં ૨૦મી મેના રાષ્ટ્રપતિની ચૂંટણી બાદ પેટ્રોને બજારમાં મૂકવામાં આવશે.